**SZENTENDREI ISTER NAPOK**

****

**Tavaly a járványhelyzet miatt sajnos nem tudtuk megtartani a hosszú évek hagyományára visszanyúló Szentendrei Ister Napokat. Még idén sem a szokásos keretek között rendezzük meg a Duna ünnepét: a hagyományos programelemek megmaradnak (nép- és világzenei koncertek, táncház és gyertyaúsztatás, gyerek- és vízisport-programok), de a fesztivál kisebb méretű, kevesebb embert befogadó helyszíneken zajlik majd. Gasztronómiai kiállítók helyett a városi éttermek várják szeretettel a vendégeket.**

Szentendre gyöngyszeme, a Duna – ókori nevén Ister – idén is számos vízi programot kínál a helybelieknek és az ide látogatóknak a Dunakorzón, a Riverside Úszóműnél. A Japán Kertben  [jóga](https://szentendreprogram.hu/event/joga-szentendrei-ister-napok/2021-07-16/), a Dunaparti Művelődési Ház udvarán [bábszínház](https://szentendreprogram.hu/event/zold-peter-majorka-babszinhaz-szentendrei-ister-napok-2021/), [kézműves foglalkozások](https://szentendreprogram.hu/event/18140/2021-07-18/) és [élményfestés](https://szentendreprogram.hu/event/fess-velem-elmenyfestes-szentendrei-ister-napok-2021/2021-07-17/) fogadja a látogatókat.

****

****

****

****

****

Szombat este a szentendrei kuriózumnak számító zenés [gyertyaúsztatás](https://szentendreprogram.hu/event/gyertyausztatas-szentendrei-ister-napok/) páratlan látványában gyönyörködhet majd a közönség, a ***Dunakorzón***.

****

A hétvégi koncertek idén a ***Dunaparti Művelődési Ház udvarán*** lesznek megrendezve: szombaton délután [Petruska András és Zenekara](https://szentendreprogram.hu/event/petruska-es-zenekara-szentendrei-ister-napok-2021/%22%20%5Ct%20%22_blank), este [Pál István „Szalonna” és Bandáj*a*](https://szentendreprogram.hu/event/pal-istvan-szalonna-es-bandaja-szentendrei-ister-napok/) húzza a talpalávalót. A koncertet 22 órától táncház követi, „Szalonna” és Bandája élő zenei kíséretével. Vasárnap délután [Szabó Enikő és Zenekara](https://szentendreprogram.hu/event/szabo-eniko-es-zenekara-szentendrei-ister-napok-2/), koraeste a[Góbé zenekar](https://szentendreprogram.hu/event/gobe-zenekar-szentendrei-ister-napok/) játszik. 20 órakor a [Talamba](https://szentendreprogram.hu/event/18045/%22%20%5Ct%20%22_blank) lép fel.

**Koncertjeink szabadtéren, körbe kerített helyszínen zajlanak, melynek befogadóképesség: 280 fő**
 **A koncerten való részvételhez előzetesen kell online regisztrálni,
illetve jegyet váltani a**[**szentendre.jegy.hu**](https://szentendre.jegy.hu/)**oldalon.**
**A belépéshez védettségi igazolvány szükséges!**

****

****

****

****

****

Mint ahogy a szentendrei fesztiválokon már megszokott, a Szentendrei TDM most is [városismereti sétával](https://szentendreprogram.hu/event/szentendre-a-dunarol-nezve-varosismereti-seta-szentendrei-ister-napok-2021/2021-07-17/) készül. Ezúttal egy hajózással egybekötött séta során szeretnék megismertetni az érdeklődőkkel Szentendre és a Szentendrei-sziget páratlan vízi adottságait, a Dunához kötődő helyi hagyományokat, népszokásokat.

****

****

****

****

****

***A rendezvény egyes programjai ingyenesek, mások belépődíjasok,
amiről a program leírásánál tájékozódhat.***

**Figyelemmel kísérjük a Covid-19 járványhelyzetre hozott aktuális kormányrendeleteket, és mindig az aktuálisnak megfelelően alakítjuk programjainkat és a biztonsági intézkedéseinket.**

Facebook: [Szentendrei Ister Napok](https://www.facebook.com/search/top?q=szentendrei%20ister%20napok)
Online szórólap: <https://issuu.com/szentendreikult/docs/ister2021_szorolap_issuu>

*Támogatók: Szentendre Város Önkormányzata, NKA*

**PROGRAM**

**2021. július 16. péntek**

**DUNAPARTI MŰVELŐDÉSI HÁZ UDVARA**(Dunakorzó 18.)
16:00-18:00 Kézműves foglalkozás Kyrúval (ingyenes)
17:00 Délutáni jóga Kender Krisztával (ingyenes)

**2021. július 17. szombat**

**JAPÁN KERT** (Czóbel sétány)
09:00 Napüdvözlet jóga Kender Krisztinával (ingyenes)

**RIVERSIDE ÚSZÓMŰ** (Dunakorzó)
10:00-16:00
• Vízisport-programok a Vadkacsa Egyesület szervezésében

**DUNAPARTI MŰVELŐDÉSI HÁZ UDVARA**(Dunakorzó 18.)
10:00-16:00
• Élményfestés Hopka Károllyal (Részvételi díj: 6000 Ft)
• Kézműves foglalkozás Kyrúval (ingyenes)
11:00 Zöld Péter – a Majorka Színház bábelőadása (ingyenes)

Indulás: **SZENTENDREI TOURINFORM IRODA** (Dumtsa Jenő utca 22.)
11:00 Szentendre a Dunáról nézve – a Szentendrei TDM városismereti sétája (Részvételi díj: 2500 Ft)

**DUNAPARTI MŰVELŐDÉSI HÁZ** **UDVARA\***(Dunakorzó 18.)
18:00 Petruska koncert (ingyenes; regisztráció köteles)
20:00 Pál István „Szalonna” és Bandája koncert (Belépő: 1000 Ft)
21:30 Gyertyaúsztatás (Dunakorzó hosszán, a révtől a Kacsakőig) ingyenes
22:00 Táncház Pál István „Szalonna” és Bandája közreműködésével (a Dunaparti Művelődési Ház előtti útszakaszon) ingyenes

**2021. július 18. vasárnap**

**JAPÁN KERT** (Czóbel sétány)
09:00 Napüdvözlet jóga Kender Krisztinával (ingyenes)

**RIVERSIDE ÚSZÓMŰ** (Dunakorzó)
10:00-16:00
• Vízisport-programok a Vadkacsa Egyesület szervezésében

**DUNAPARTI MŰVELŐDÉSI HÁZ UDVARA**(Dunakorzó 18.)
10:00-16:00
• Kézműves foglalkozás Kyrúval (ingyenes)
Élményfestés Hopka Károllyal (Részvételi díj: 6000 Ft)

Indulás: **SZENTENDREI TOURINFORM IRODA** (Dumtsa Jenő utca 22.)
15:00 Szentendre a Dunáról nézve – a Szentendrei TDM városismereti sétája (Részvételi díj: 2500 Ft)

**DUNAPARTI MŰVELŐDÉSI HÁZ** **UDVARA\***(Dunakorzó 18.)
16:00 Szabó Enikő és zenekara koncert (ingyenes; regisztráció köteles)
17:30 Góbé koncert (ingyenes; regisztráció köteles)
20:00 Talamba koncert (Belépőjegy: 1000 Ft)

\*Koncertjeink szabadtéren, körbe kerített helyszínen zajlanak, melynek befogadóképessége 280 fő.
A koncerten való részvételhez előzetesen kell online regisztrálni, illetve jegyet váltani a <https://szentendre.jegy.hu/> oldalon.
A belépéshez védettségi igazolvány (vagy telefonos app) és személyi igazolvány szükséges!

***A műsorváltoztatás jogát fenntartjuk!***

